Eisteddfod Genedlaethol Cymru Wrecsam 2025

Cynhaliwyd **Eisteddfod Genedlaethol Cymru Wrecsam 2025** yn Wrecsam rhwng 2 a 9 Awst 2025. Y tro diwethaf i'r Eisteddfod ymweld a'r ardal oedd 2011. Ers hynny gwnaed Wrecsam yn ddinas a daeth cryn sylw i'r ardal yn rhyngwladol drwy lwyddiant y tîm pêl-droed a'r rhaglen ddogfen *Welcome to Wrexham*.

Yng Ngorffennaf 2022, cytunodd cynghorwyr Wrecsam i wahodd Eisteddfod Genedlaethol 2025 i'r sir. Ar 1 Awst 2023 cyhoeddwyd y bydd Wrecsam yn gartref i’r Eisteddfod Genedlaethol yn 2025. Cyhoeddwyd y brifwyl yn ffurfiol ar 27 Ebrill 2024 pan wnaeth 300 o grwpiau ac unigolion orymdeithio o Gampws Iâl, Coleg Cambria i'r seremoni yn neuadd y ddinas yn Wrecsam.

Cadeirydd y Pwyllgor Gwaith yw Llinos Roberts, gwraig y diweddar Aled Roberts. Ers 2013 mae'n bennaeth cyfathrebu corfforaethol a'r Gymraeg yng Ngholeg Cambria. Llywydd yr ŵyl yw'r actor Mark Lewis Jones o bentref Rhosllannerchrugog ger Wrecsam. Y newyddiadurwraig Maxine Hughes fydd Arweinydd Cymru a’r Byd. Yn wreiddiol o Gonwy, mae'n byw yn Washington DC.

## Cyngherddau 
Cychwynnodd yr Eisteddfod yn y Pafiliwn ar y nos Sadwrn cynta gyda sioe gerdd newydd *Y Stand* (gyda ail berfformiad nos Lun). Ysgrifennwyd y sioe gan Manon Steffan Ros, gyda chaneuon gan Osian Huw Williams. Mae'n sôn am bêl-droed, am ennill a cholli, yn dilyn cyfnod anodd i glwb pêl-droed Wrecsam ar ddechrau'r ganrif. Cadi Glwys sy'n chwarae rhan  rhan y ferch ifanc, Grace sy’n breuddwydio am chwarae pêl-droed a mae Cadi’n arddangos ei sgiliau pêl-droed ar y llwyfan. Mae Cadi yn wyres i’r gôl-geidwad Dai Davies, a chwaraeodd i Wrecsam a Chymru yn y 1970au.

Ar y nos Fercher yn y Pafiliwn roedd perfformiad gan grŵp theatr gerdd 'Welsh of the West End' gyda detholiad o’u hoff ganeuon o fyd sioeau cerdd Cymru.

### Theatr 
Yn niffyg presenoldeb Theatr y Maes, llwyfannodd Theatr Bara Caws y ddrama *Oes rhywun wedi gweld y Pernod King?* ym mhabell Gwyddoniaeth a Thechnoleg.

### Llwyfan y Maes 
chwith|bawd|Pafiliwn yr Eisteddfod.
Roedd perfformiadau a chyflwyniadau o bob math ar Lwyfan y Maes drwy'r dydd. O'r prynhawn hyd iddi nosi roedd cyfle i fwynhau artistiaid poblogaidd. Ar y nos Sadwrn cafwyd perfformiadau gan Ciwb, Martha Elen, Tew Tew Tennau, Elin Fflur, gyda Diffiniad i gloi.

Ar y nos Sul gwelwyd Alis Glyn cyn perfformiad olaf erioed Dafydd Iwan gyda'i fand, wedi ei ddilyn gan Band Pres Llareggub, Daniel Lloyd a Mr Pinc a Fleur de Lys.

Ar y nos Lun chwaraeodd Taran, Gai Toms a Celt. Yna cafwyd dathliad o fywyd Dewi Pws gyda nifer o artistiaid yn chwarae rhai o'u ganeuon enwocaf. Roedd y perfformwyr yn cynnwys Band Tŷ Potas gyda Pedair, Elidyr Glyn, Gwilym Bowen Rhys, Linda Griffiths, Rhys Gwynfor, Meibion Carnguwch, Cleif Harpwood, Hefin Elis a mwy.

Nos Fawrth cafwyd perfformiadau gan Lafant, Dadleoli, Y Cledrau a Pys Melyn. Nos Fercher y prif berfformwyr oedd Tara Bandito, Candelas a Meinir Gwilym. Nos Iau gwelwyd WRKHOUSE, Griff Lynch, 9Bach ac Adwaith. Nos Wener y perfformwyr oedd Dafydd Owain, Talulah, Yws Gwynedd ac Anweledig yn cloi'r noson, ei perfformiad cyntaf ers rhai blynyddoedd.

Ar y nos Sadwrn olaf, gwelwyd perfformiadau gan Rhys Gwynfor, Cyn Cwsg, Buddug, Mellt gyda Bwncath yn cloriannu'r noson. Dilynwyd hynny gan berfformiad theatrig 'Wythnos yn Wrecsam Fu', digwyddiad dramatig a lliwgar oedd yn cymryd ysbrydoliaeth o’r nofel ‘Wythnos yng Nghymru Fydd’.

Nos Lun yn y Tŷ Gwerin perfformiodd Bob Delyn a’r Ebillion i gynulleidfa sylweddol.

## Y Maes 
bawd|Un o bebyll bwyd y maes: bwyd o Tibet
bawd|chwith
Cynhaliwyd yr ŵyl ddiwethaf yn yr ardal yn 2011, ar dir amaethyddol i’r gorllewin o ganol y ddinas. Roedd trafodaethau rhwng yr Eisteddfod a’r Cyngor ynglŷn â’i hunion leoliad yn 2025, gyda llawer yn yr ardal yn disgwyl i dir ar ystâd Erddig ar ochr orllewinol y ddinas gael ei ddewis fel safle. Ar 24 Hydref 2024, cyhoeddwyd y byddai'r Eisteddfod yn cael ei chynnal ar safle yn ardal Is-y-coed ar ochr ddwyreiniol y ddinas. Bydd y Maes, y maes carafanau, y meysydd parcio a Maes B gyfochrog a'i gilydd ar dir amaethyddol. Lleoliad: 

Roedd cynllun arbennig ar gyfer teuluoedd incwm isel sy'n byw yn lleol, gyda pecyn yn cynnwys mynediad i'r maes am ddim i'r teulu cyfan, ynghyd â thaleb bwyd i blant. Cafwyd grant ariannol o £200,000 gan Llywodraeth Cymru i gefnogi'r cynllun.

## Prif gystadlaethau 
### Y Gadair 
Enillydd y Gadair oedd Tudur Hallam (ffugenw "Y gylfinir"). Traddodwyd y feirniadaeth gan Peredur Lynch, ar ran ei gyd-feirniaid Menna Elfyn a Llŷr Gwyn Lewis. Roedd 15 ymgeisydd eleni, y nifer uchaf ers 1989, a 6 yn cwbl deilwng o'r Gadair. Y dasg oedd llunio awdl ar fwy nag un o'r mesurau traddodiadol, heb fod yn fwy na 250 o linellau, ar y testun *Dinas*. 

Ysgrifennodd Tudur gerddi hynod bersonol yn ymwneud â'i brofiad o gael diagnosis canser. Yn ei feirniadaeth dywedodd Peredur Lynch "Wrth i mi ddarllen yr agoriad hwyliog hwn i'r awdl am y tro cyntaf, cystal cyfaddef fod fy ymateb greddfol rywbeth yn debyg i hyn: 'Difyr iawn, ond mae angen mwy na chywydd ysgyfala fel hwn i ennill Cadair y Genedlaethol'. Ac yna, wele droi at yr ail ganiad, ac mewn amrantiad derbyniais ddwrn egr ym mhwll fy stumog, sef y llinell 'Chwe mis? Deg mis? 'Chydig mwy?' Heb unrhyw baratoad, fe'n gwysiwyd fel darllenwyr gan y bardd o ganol cae pêl-droed i Ysbyty Glangwili lle mae'n derbyn diagnosis o gancr yr asgwrn a chancr ymledol (fe ymddengys) yn yr iau." 

Yn ei beirniadaeth dywed Menna Elfyn "Canodd prifeirdd eraill am farwolaeth aelodau o deulu neu drasiedi angheuol cydnabod neu ffrindiau iddynt ond dyma'r tro cyntaf i mi ddod ar draws rhywun yn ysgrifennu am ei gyflwr ei hun a'i feidroldeb, yn gignoeth a heb arlliw o hunandosturi." Dywedodd Llŷr Gwyn Lewis "Canodd gân na fyddai neb byth yn gorfod dymuno'i chanu: ond o'i chanu, fe'i canodd â grym croyw, cofiadwy, dirdynnol, gan dynnu ar ei holl gyneddfau fel bardd." 

Noddwyd y Gadair gan Undeb Amaethwyr Cymru a a’r wobr ariannol o £750 gan Goleg Cambria. Gafyn Owen a'i bartner busnes Sean Nelson a wnaeth y Gadair - glo, pêl-droed, traphont ddŵr a bragdai sy'n cyfleu 'ddoe, heddiw ac yfory' Wrecsam yw'r ysbrydoliaeth. Daw'r pren o Erddig ger Wrecsam.

### Y Goron 
bawd|Y Babell Lên yn 2025
Enillydd y Goron oedd Owain Rhys o'r Tyllgoed, Caerdydd (ffugenw "Llif 2") sy'n fab i Manon Rhys. Traddodwyd y feirniadaeth gan Ifor ap Glyn ar ran ei gyd-feirniaid Gwyneth Lewis a Sion Aled. Cystadlodd 28 eleni a'r dasg oedd cyflwyno pryddest neu gasgliad o gerddi heb fod mewn cynghanedd gyflawn, heb fod dros 250 o linellau ar y testun *Adfeilion*. 

Yn ei feirniadaeth, dywedodd Ifor ap Glyn fod y casgliad yn trafod byw gyda rhywun sy'n dioddef gyda dementia, sef mam y bardd. "Mae'n ymdriniaeth dawel a sensitif â'r hyn sydd yn rhaid ei wneud i helpu'r fam barhau i fyw'n urddasol wrth i'w chof hi ddadfeilio," meddai.

Noddwyd y Goron gan Elin Haf Davies a rhoddir £750 gan Prydwen Elfed-Owens (er cof am ei rhieni a blynyddoedd hapus ei phlentyndod ym Mwlchgwyn ac yn ysgol Gwynfryn). Dyluniwyd y Goron am yr ail flwyddyn yn olynol gan Neil Rayment ac Elan Rhys Rowlands. Ysbrydolwyd y Goron eleni gan y ffosiliau hynafol a ddarganfuwyd yng Nghoedwig Brymbo – sy’n dyddio’n ôl dros 300 miliwn o flynyddoedd i’r cyfnod Carbonifferaidd.

### Gwobr Goffa Daniel Owen 
Yr enillydd oedd Peredur Glyn Cwyfan Webb-Davies o Borthaethwy. Traddodwyd y feirniadaeth gan Mari Emlyn, ar ran ei chyd-feirniaid Haf Llewelyn ac Alun Davies. Tasg y gystadleuaeth oedd creu nofel heb ei chyhoeddi gyda llinyn storïol cryf, heb fod yn llai na 50,000 o eiriau. Y wobr yw Medal Goffa Daniel Owen a £5,000 o Gronfa Goffa I D Hooson.

Daeth 14 cynnig ar y gystadleuaeth eleni a dywedodd Mari Emlyn "Gwyddwn fy mod mewn dwylo diogel o'r cychwyn yng nghwmni'r llenor penigamp hwn er nad dyma'r math o nofel sydd fel arfer at fy nant.". Roedd y tri beirniaid yn gytun fod *Anfarwol* gan Ozymandias yn enillydd cwbl haeddiannol o'r wobr eleni.

### Y Fedal Ryddiaith 
Enillydd y Fedal oedd Bryn Jones, athro a darlithydd o Fangor gyda'i nofel dan y ffugenw "Trilliw Bach". Roedd 16 ymgeisydd a dywedodd y beirniaid bod y safon wedi bod yn galonogol. Dywedodd Aled Lewis Evans bod y gwaith buddugol yn "gyfrol o lên micro eang ei chynfas, a chelfydd ei chynildeb".

Y dasg oedd cyfansoddi cyfrol o ryddiaith greadigol heb fod dros 40,000 o eiriau ar y thema "Ffin/Ffiniau". Yn ogystal â derbyn y Fedal Ryddiaith roedd gwobr ariannol o £750, yn rhoddedig gan Gymdeithas Gymraeg Rhiwbeina.

Thraddodwyd y feirniadaeth gan Aled Lewis Evans, ar ran ei gyd-feirniaid Bethan Mair ac Elin Llwyd Morgan.

### Medal y Dramodydd 
bawd|Y Pentref Gwyddoniaeth a Thechnoleg
Enillydd Medal y Dramodydd oedd Greta Siôn o Gaerdydd am ei drama *Presennol* (ffugenw "Caer Enlli"). Roedd 20 ymgais eleni. Y dasg oedd cyflwyno braslun o hyd at 2,500 o eiriau sy'n cynnwys amlinelliad stori - dechrau, canol, diwedd - lleoliad ac amser, proffil cymeriadau, arddull y darn yn ogystal ag enghraifft o dair golygfa wedi eu deialogi, neu ddrafft o ddrama gyflawn o hyd at 30-45 munud.

Roedd y panel o feirniaid eleni yn cynrychioli aelodau'r consortiwm sef Betsan Llwyd, Daniel Lloyd, Ffion Wyn Bowen, Gethin Evans, Lowri Morgan a Steffan Donnelly. Cafodd Mared Jarman a Melanie Owen eu penodi i'r panel beirniaid fel ymarferwyr llawrydd, a bu Mari Emlyn a Rhian Blythe mewn un sesiwn drafod fel dirprwyon ar ran eu sefydliadau. Traddodwyd y feirniadaeth gan Steffan Donnelly, Betsan Llwyd, Melanie Owen a Daniel Lloy.

Cyflwynwyd y Fedal er cof am Eiryth ac Urien Wiliam, rhoddedig gan eu plant, Hywel, Sioned a Steffan yn ogystal â gwobr o £3000.

## Canlyniadau cystadlaethau
### Bandiau Pres
**101. Bandiau pres Pencampwriaeth | Dosbarth 1**
1. Band Lewis Merthyr
2. Seindorf Beaumaris
3. Band Pres Dinas Wrecsam

**102. Bandiau pres Dosbarth 2 a 3**
1. Band Brenhinol Tref Bwcle
2. Seindorf Arian Deiniolen
3. Band Markham a'r Cylch

**103. Bandiau pres Dosbarth 4**
1. Seindorf Arian Llanrug
2. Seindorf Arian Yr Oakeley
3. Band Porthaethwy

**104. Bandiau pres ieuenctid**
1. Seindorf Ieuenctid Beaumaris
2. Band Hyfforddi Cerdd Cydweithredol Wrecsam

### Cerdd Dant 
**151. Côr cerdd dant**
1. Côr Merched Llangwm
2. Côr Tôn-Teg
3. Côr yr Heli

**152. Parti cerdd dant**
1. Parti'r Cwm
2. Parti Pen Barras
3. Hogie Dyffryn Clwyd

**153. Parti cerdd dant o dan 25 oed**
1. Glanaethwy
2. Aelwyd Yr Ynys
3. Genod Trillyn

**154. Triawd neu bedwarawd Cerdd Dant**
1. Ruth, Ceri a Siriol — Dyffryn Clwyd
2. Pedwarawd Garmon — Yr Wyddgrug
3. Lodesi Dyfi — Bro Ddyfi

**155. Deuawd cerdd dant 16 oed a throsodd**
1. Cadi a Lleucu
2. Owain John a Gareth Jones
3. Ruth a Siriol

**156. Deuawd cerdd dant o dan 16 oed**
1. Begw a Cadi
2. Mali a Llio
3. Awen ac Olive

**157. Gwobr Aled Lloyd Davies**
1. Owain John
2. Cai Fôn Davies
3. Lleucu Arfon

**158. Unawd cerdd dant 16 ac o dan 21 oed**
1. Elain Iorwerth
2. Branwen Medi Jones
3. Leusa Francis

**159. Unawd cerdd dant 12 ac o dan 16 oed**
1. Ela Mablen Griffiths-Jones
2. Non Alaw Prys
3. Gwenno Llwyd Beech

**160. Unawd cerdd dant o dan 12 oed**
1. Nanw Melangell Griffiths-Jones
2. Gwilym Aron Davies
3. Greta Ann Jones

### Cerddoriaeth 
**201. Côr agored**
1. Côr Glanaethwy
2. Côr Taflais
3. Côr Ieuenctid Môn

**202. Côr cymysg**
1. Côr CF1 — Caerdydd
2. Côr Llanddarog — Llanddarog
3. Côrdydd — Caerdydd

**203. Cor lleisiau tenor | bas**
1. Côr Meibion Rhosllarnerchrugog
2. Côr BuAnn
3. Côr Meibion Llangwm

**204. Côr lleisiau soprano | alto**
1. Côr Glanaethwy
2. Tegalaw
3. Lleisiau'r Afon

**205. Côr i rai 60 oed a throsodd**
1. Côr Cynhaearn
2. Encôr
3. Cantorion Pentalar

**206. Côr ieuenctid o dan 25 oed**
1. Côr Ieuenctid Môn
2. Côr Glanaethwy

**207. Cystadleuaeth gorawl Eisteddfodau Cymru**
1. Côr Esceifiog
2. Côr Dre
3. Côr CantiLena

'''208. Côr newydd i'r Eisteddfod**
1. Aelwyd Llangwm
2. Rhocesi
3. Côr Syr Ifan

**221. Ensemble lleisiol**
1. Merched Mela
2. Gwenan, Ynyr ac Elan
3. Branwen, Beca, Georgia a Hanna

**231. Ysgoloriaeth W Towyn Roberts**
1. Manon Ogwen Parry
2. John Rhys Liddington
3. Ffion Mair Thomas

**232. Unawd soprano 25 oed a throsodd**
1. Bethan Elin — Ynys Môn
2. Tesni Jones — Llanelwy
3. Alaw Tecwyn Siôn — Llanrwst

**233. Unawd mezzo | contralto | gwrth-denor 25 oed a throsodd**
1. Erin Fflur — Y Felinheli
2. Sioned Wyn Davies — Caernarfon
3. Kathryn Nash — Llanelwy

**234. Unawd tenor 25 oed a throsodd**
1. Efan Williams — Lledrod, Ceredigion
2. Elis Garmon Jones — Bala
3. Cai Fôn Davies — Bangor

**235. Unawd bariton | bas 25 oed a throsodd**
1. Ian Pritchard-Jones — Wrecsam
2. Robin Gruffudd Hughes — Pwllheli
3. Dyfan Parry Jones — Machynlleth

**236. Gwobr goffa David Ellis**
1. Erin Fflur

**237. Canu emyn | cân o fawl**
1. Gwynne Jones
2. Lowri Elen
3. Glynn Morris

**238. Ar ei newydd wedd - dehongliad o gân draddodiadol Gymreig**
1. Elan Catrin Parry
2. Cadi Glwys Davies
3. Catrin a Morgan

**239. Unawd Gymraeg | Hen ganiadau**
1. Ffion Mair Thomas
2. Aled Wyn Thomas
3. Heidi Mason

**240. Unawd soprano 19 ac o dan 25 oed**
1. Ffion Mair Thomas
2. Kathy Macaulay
3. Glesni Rhys Jones

**241. Unawd mezzo | contralto | gwrth-denor 19 ac o dan 25 oed**
1. Erin Wynne Thomas
2. Rhian-Carys Jones
3. Holly Watkin

**242. Unawd tenor 19 ac o dan 25 oed**
1. Guto Jenkins
2. Lewys Siencyn
3. Owen Barton Davies

**243. Unawd bariton | bas 19 ac o dan 25 oed**
1. Caleb Nicholas
2. John Rhys Liddington
3. Tomos Heddwyn Griffiths

**244. Gwobr goffa Osborne Roberts – Y Rhuban Glas i gantorion**
Caleb Nicholas

**245. Unawd allan o sioe gerdd 19 oed a throsodd'''
1. Nansi Rhys Adams
2. Gwion Tudur
3. Daniel O'Callaghan

**247. Unawd allan o sioe gerdd o dan 19 oed**
1. Cadi Elis Roberts
2. Efan Arthur Williams
3. Jini-Grug Dobson

**248. Unawd 16 ac o dan 19 oed**
1. Branwen Medi Jones
2. Liam Arfon Jones
3. Leisa Mair Lloyd-Edwards

**249. Unawd 12 ac o dan 16 oed**
1. Ela Mablen Griffiths-Jones
2. Non Alaw Prys
3. Llio Lloyd Salisbury

**250. Unawd o dan 12 oed**
1. Nel Edwards-Phillips
2. Arthur Siôn Evans
3. Leisa Gwen Roberts

**262. Ensemble offerynnol**
1. Maria a Gwenno
2. Aldo a Catrin

**263. Rhuban Glas offerynnol 19 oed a throsodd**
1. Owen Putter
2. Isaac Williams
3. Heledd Wynn Newton

**264. Rhuban Glas offerynnol 16 ac o dan 19 oed**
1. Raphael James
2. Eliza Bradbury
3. Lea Mererid

**265. Rhuban Glas offerynnol o dan 16 oed**
1. Edryd Ifan Collins
2. Tom Davies
3. Meilir Tudur Davies

### Dawns 
**301. Tlws coffa Lois Blake**
1. Dawnswyr Nantgarw
2. Dawnswyr Talog
3. Dawnswyr Môn

**302. Parti dawnsio gwerin o dan 25 oed**
1. Dawnswyr Talog
2. Dawnswyr Golat

**303. Dawns stepio i grŵp**
1. Dawnswyr Talog
2. Dawnswyr Golat
3. Clocswyr Conwy

**304. Tlws Cymdeithas Ddawns Werin Cymru**
1. Cerddorion Dawnswyr Nantgarw

**305. Deuawd, triawd neu bedwarawd stepio**
1. Aaron, Abel, Caian a Dion
2. Esther, Erin a Luned
3. Triawd Madryn, Aelwyd Madryn

**306. Dawns stepio unigol mewn arddull draddodiadol i fechgyn (306)
1. Dion Ioan Jones
2. Caian Evans
3. Morus Caradog Jones

**307. Dawns stepio unigol mewn arddull draddodiadol i ferched**
1. Erin Eluned Jones
2. Esther Defis
3. Luned Defis

**308. Dawns stepio unigol o dan 12 oed**
1. Mali Gwen Evans
2. Dewi Aled Rowlands
3. Meira Rowlands

**351. Dawns i grŵp o 4 aelod neu mwy**
1. Hudoliaeth
2. Heddlu CDL
3. Doliau Dychrynllyd

**352. Dawns i bâr, triawd neu bedwarawd (352)
1. Phoebe, Caitlin, Amy a Emily
2. Mabli a Ethni
3. Carys Turner a Ellie Vaughan

**353. Dawns unigol 12 oed a throsodd**
1. Twm Môn
2. Olly Louis Fraser Jones
3. Mia Fflur

**354. Dawns unigol o dan 12 oed**
1. Elsa Gwyn Vaughan Pleming
2. Willow Smith
3. Elsi Mair Jones

**355. Dawns gelf | greadigol | gyfoes | ballet i grŵp**
1. Steele Studio Distinction Dawns
2. Grŵp Mabli

### Gwerin 
**401. Côr alaw werin**
1. Côr yr Heli — Pwllheli
2. Lleisiau Clywedog — Wrecsam

**402. Parti alaw werin**
1. Eryrod Meirion
2. Hogia Llanbobman
3. Parti'r Cwm

**403. Parti alaw werin o dan 25 oed**
1. Glanaethwy
2. Aelwyd Yr Ynys
3. Parti Gwerin Ysgol Dyffryn Conwy

**404. Gwobr goffa y Fonesig Ruth Herbert Lewis**
1. Cai Fôn Davies
2. Iwan Teifion Davies
3. Beca Fflur Williams

**405. Unawd alaw werin 16 ac o dan 21 oed**
1. Branwen Medi Jones
2. Fflur Erin Edwards
3. Elain Iorwerth

**406. Unawd alaw werin 12 ac o dan 16 oed**
1. Ela Mablen Griffiths-Jones
2. Cari Lovelock
3. Tesni Rhys

**407. Unawd alaw werin o dan 12 oed**
1. Arthur Siôn Evans
2. Morus Charles
3. Nanw Melangell Griffiths-Jones

### Llefaru 
**601. Côr Llefaru**
1. Côr Llefaru Sarn Helen — Llanbedr Pont Steffan
2. Gens y Gen — Caerdydd
3. Lleisiau Llannerch — Wrecsam

**602. Parti llefaru**
1. Criw Pen Llŷn — Pwllheli
2. Parti Man a Man — Llanbedr Pont Steffan
3. Yr Alltudion — Caerdydd

'''603. Gwobr goffa Llwyd o'r Bryn'''
1. Siôn Jenkins
2. Cai Fôn Davies
3. Daniel O'Callaghan

**605. Gwobr goffa Gwyneth Morus Jones - Llefaru unigol 16 ac o dan 21 oed**
1. Neli Rhys
2. Elin Williams
3. Mari Elin Prys

**606. Llefaru unigol 12 ac o dan 16 oed**
1. Cadi Elis Roberts
2. Gwenno Llwyd Beech
3. Nêst Emlyn Mars Lloyd

**607. Llefaru unigol o dan 12 oed**
1. Gruffydd Davies
2. Meira Rees Rowlands
3. Arthur Siôn Evans

'''608. Llefaru o'r Ysgrythur**
1. Sian Meinir
2. Erin Llwyd
3. Claire Heeley

### Theatr 
**904. Cyflwyniad theatrig i grŵp**
1. Grwp Nel, Cadi, Hanna a Mared
2. Glanaethwy
3. Betsan Lewis ac Ela Williams

**905. Gwobr Richard Burton**
1. Nansi Rhys Adams
2. Ifan Coyle
3. Iestyn Gwyn Jones

**906. Monolog 16 ac o dan 19 oed**
1. Mari Elin Prys
2. Ela Williams
3. Alis Tomos

**907. Monolog 12 ac o dan 16 oed**
1. Cian Glyn
2. Cadi Elis Roberts
3. Gwion Dafydd Bowen

### Maes D 
**802. Côr dysgwyr'''
1. Côr Dysgwyr y Cymoedd
2. Côr Coleg Cambria
3. Côr Daw

## Anrhydeddau'r Orsedd 
Cafodd y canlynol eu hurddo i Orsedd y Beirdd ar Faes yr Eisteddfod, ar fore dydd Gwener, 8 Awst.

#### Gwyrdd 
* **Gwyn Anwyl**, Ynys Môn
* **Mark Lewis Jones**, Caerdydd
* **Mared Lewis**, Ynys Môn
* **Elen Mai Nefydd**, Wrecsam, 
* **Athro Emeritws Hywel Wyn Owen**, Llandegfan
* **Ceinwen Parry**, Treuddyn, Yr Wyddgrug
* **Dilwyn Price**, Hen Golwyn
* **Rhys Roberts**, Blaenau Ffestiniog 
* **Stephen Rule**, Coed-llai, Sir y Fflint
* **Dylan Williams**, Caernarfon
* **Geraint Cynan**, Caerdydd
* **John Morgans**, Penrhys
* **Shân Eleri Passmore**, Caerdydd
* **Jessica Robinson**, Crymych
* **Athro Ann Parry Owen**, Aberystwyth
* **Gareth William Jones**, Bow Street

#### Glas 
* **Rhun ap Iorwerth**
* **David Aykroyd**, Y Bala
* **Nigel Aykroyd**, Y Bala
* **Glesni Llwyd Carter**, Wrecsam
* **Dr Gwenllian Lansdown Davies**, Llanerfyl
* **Llinos Griffin**, Penrhyndeudraeth
* **Maxine Hughes**, Washington DC
* **Tomos Hughes**, Cerrig-y-Drudion
* **Dylan Jones**, Dinbych
* **Dylan Rhys Jones**, Abergele
* **Dylan Wyn Jones**, Yr Wyddgrug
* **Keris Jones**, Llangollen
* **Lili Mai Jones**, Wrecsam
* **Nia Wyn Jones**, Llangefni
* **Richard (Dic) Francis Jones**, Yr Wyddgrug
* **Dewi Llwyd**, Bangor
* **Dr Lyndon Miles**, Bangor
* **Athro Enlli Môn Thomas**, Abergwyngregyn
* **Clare Vaughan**, Cwm Hyfryd, Patagonia
* **Gareth Victor Williams**, Yr Wyddgrug
* **Menna Williams**, Llangernyw
* **Bill Davies**, Caerdydd
* **Geraint Evans**, Y Barri
* **Rhian Griffiths**, Caerdydd
* **Jane Harries**, Pen-y-bont ar Ogwr
* **Gethin Rhys**, Caerdydd, 
* **Tony Thomas**
* **Athro Simon Ward**, Caerdydd

## Oriel

Delwedd:Llwyfan y Maes, Eisteddfod Genedlaethol Wrecsam 2025.jpg|Llwyfan y Maes
Delwedd:Stondinau Eisteddfod Genedlaethol Wrecsam 2025.jpg
Delwedd:Darn o Gelf 'Croeso i Wrecsam'.jpg
Delwedd:Maes Eisteddfod Genedlaethol Cymru Wrecsam 2025.jpg
Delwedd:Pentref Bwyd, Eisteddfod Genedlaethol Wrecsam 2025.jpg|Pentref Bwyd
Delwedd:Stondinau Eisteddfod Genedlaethol Wrecsam 2025 (2).jpg

## Gweler hefyd
* Eisteddfod Genedlaethol Cymru – hanes yr Eisteddfod Genedlaethol
* Eisteddfod Genedlaethol Cymru Wrecsam – achlysuron eraill pan gynhaliwyd yr Eisteddfod yn Wrecsam

## Cyfeiriadau
Categori:2025 yng Nghymru
Wrecsam 2025
2025
2025